18. Juli

De 18. Juli is de 199. Dag in’n Gregoriaanschen Klenner, man in Schaltjohren is dat de 200. Dag.

 Wat passeert is 
 Politik un Sellschop 
 387 v.Chr.: Dat röömsch Heer warrt in de Slacht an de Allia vun de Kelten slaan. Rom warrt dorna innahmen un plünnert.
 64: In Rom fangt en groten Brand an. Dree Daag toovt he sik ut un leggt dree Stadtdelen in’n Dutt. De Kaiser Nero gifft de Christen de Schuld an dissen Brand vun Rom. He lett allerhand vun jem an’e Siet maken.
 1658: Leopold I. warrt in Frankfort an’n Main to’n röömsch-düütschen Kaiser wählt.
 1924: De Rode Frontkämpferbund von de KPD warrt grünnt.
 1925: In’n Franz-Eher-Verlag kummt de eerste Band von Hitlers Mein Kampf rut.
 1942: De USA verklort Ungarn, Rumänien un Bulgarien den Krieg.
 1972: Dat düütsch Bunnsverfatengericht fordert in sien Numerus-Clausus-Oordeel en bunnswiet Verdeelsteed för Studienplätz, wat later dör de Zentralsteed för’t Vergeven von Studienplätz ümsett worrn is.
 1984: Laurent Fabius warrt Ministerpräsident vun Frankriek.
 2002: Spaansche Soldaten störmt de Petersillninsel un verdrievt de twölf marokkanschen Soldaten, de dor statschooneert weern. Dormit ennt de so nöömte „Petersillnkrieg“.

 Weertschop 
 1968: De Firma Intel Corporation warrt grünnt.
 2013: De US-amerikaansch Stadt Detroit hett en Andrag up Insolvenz stellt. Se hett Schulden vun mindst 15 Milliarden Dollar.

 Wetenschoppen un Technik 
 1796: Alois Senefelder finnt en nieg Flachdruckverfahren, de Lithografie.
 1877: De Utfinner Thomas Alva Edison schafft to’n eersten mal en Tonopteken mit en Wült ut Stahl, de he mit Stanniol överspannt harr (Fonograf).
 1898: Marie un Pierre Curie künnt vun jümmer Opdecken vun en nieg Element, dat se Polonium nöömt.
 1938: Vun wegen en verkehrt Navigeeren landt Douglas Corrigan op sien Flaag vun New York na Kalifornien statt dessen in Irland. För dissen Flaag över’n Atlantik kreeg he de Ökelnaam „Wrong Way“ (verkehrten Weg).
 1942: De eerste insatzinstann Düsenfleger vun de Welt, de Me 262, maakt sien eersten Flaag.
 1966: De Gemini 10-Mission mit John Young un Michael Collins an Bord flüggt af.
 1980: As sösstet Land start’ Indien en Rakete un schütt en Satelliten in’t Weltall.

 Katastrophen un Terroransläge
 1976: De Elv-Sietenkanal löpt in de Neeg vun Nutzfelln ut; 5 Mio. Kubikmeter Water överspölt dat Ümland.
 1995: Op de Karibikinsel Monserrat brikt to’n eersten mal na 400 Johren de Vulkan Soufriere Hills ut.
 2004: Söven verletzte Minschen un en dreestellig Millionenbedrag Schaden sünd de Naklapp vun en Tornado, de vör allem Duisburg, aver ok annere Städer as t. B. Krefeld, Overhus un Essen drapen hett.
 2016: Bi en Angreep in en Regionalbahn bi Würzborg an'n hett en minnerjöhrigen Flüchtling, de alleen in Düütschland weer, fiev Lüde mit en Biel un mit en Mest verwunnt. Veer vun jem hett dat böös drapen. De Angrieper is later vun en Spezialinsatzkummando (SIK) vun de Polizei in Bayern dootschaten wurrn.

 Boren 
 1013: Hermann vun Reichenau, düütsch Mönk, Schriever, Musiker, Astronom un Mathematiker
 1552: Rudolf II., Kaiser vun dat Hillige Röömsche Riek vun Düütsche Natschoon ut dat Huus Habsborg († 1612)
 1635: Robert Hooke, engelsch Physiker, Mathematiker un Utfinner
 1724: Maria Antonia Walpurgis, Kurfürstin vun Sassen un Dichterin
 1778: Johann Friedrich Erdmann, düütsch Mediziner
 1796: Immanuel Hermann Fichte, düütsch Theoloog un Philosoph.
 1811: William Makepeace Thackeray, britsch Schriever.
 1853: Hendrik Antoon Lorentz, nedderlannsch Physiker un Nobelpriesdräger.
 1864: Ricarda Huch, düütsch Dichterin un Schrieverin († 1947)
 1884: Herman Jurgens, nedderlannsch Footballnatschonalspeler († 1964)
 1898: John Stuart, britisch Schauspeler († 1979)
 1899: Jan Boer, nedderlännsch plattdüütsch Schriever († 1983)
 1909: Andrei Andrejewitsch Gromyko, sowjet-russ’sch Politiker un Butenminister
 1916: Kenneth Armitage, britsch Bildhauer
 1918: Nelson Mandela, süüdafrikaansch Präsident, Minschenrechtler un Nobelpriesdräger  († 2013)
 1921: John Herschel Glenn, US-amerikaansch Astronaut un Politiker († 2016)
 1925: Friedrich Zimmermann, düütsch Politiker un Bundsminister († 2012)
 1924: Wolfram Dorn, düütsch Politiker un Bundsdagsafordneter († 2014)
 1927: Kurt Masur, düütsch Dirigent
 1929: Carl Manner, öösterrieksch Ünnernehmer († 2017)
 1935: Tenley Albright, US-amerikaansch Ieskunstlöperin
 1937: Roald Hoffmann, poolsch Chemiker un Nobelpriesdräger
 1939: Kurt Nolze, düütschen Schauspeler, Ledermaker un Singer
 1941: Helwin Peter, düütsch Politiker un Bundsdagsafordneter
 1943: Elfi Hoppe, düütsch Theaterschauspelerin
 1963: Marc Girardelli, österrieksch Skifohrer
 1967: Vin Diesel, US-amerikaansch Schauspeler
 1989: Sebastian Mielitz, düütsch Footballspeler

 Storven 
 1374: Francesco Petrarca, italieenisch Dichter (* 1304)
 1488: Alvise Cadamosto, italiensch Seefohrer un Opdecker (* üm un bi 1432)
 1583: Johannes Thal, düütsch Dokter un Botaniker.
 1610: Michelangelo Merisi da Caravaggio, italiensch Maler.
 1817:Jane Austen, engelsche Schrieversche (* 1775)
 1884: Ferdinand vun Hochstetter, düütsch Geoloog, Naturforscher un Opdecker.
 1890: Christian Heinrich Friedrich Peters, düütsch-amerikaansch Astronom (* 1813)
 1919: Raymonde de Laroche, franzöösch Flegerin un eerste Fro, de en Pilotenschien maakt hett
 1944: Willem Gerardus Anderiesen, nedderlannsch Footballnatschonalspeler (* 1903)
 1983: Salo Flohr, tschechoslowaaksch-sowjeetsch Schachmeester (* 1908)
 1996: José Manuel Fuente, spaansch Radrennfohrer (* 1945)
 1996: Hans Katzer, düütsch Politiker un Bundsminister (* 1919)
 1997: Eugene Shoemaker, US-amerikaansch Astronom
 2023: Karl-Heinz Madauß, plattdüütsch Schriever (* 1935)
 2025: André Vingt-Trois, franzöösch Kardinal (* 1942)

Juli 18